Predkladacia správa

V dňoch 5. júna 2013 až 20. júna 2013 sa uskutočnilo v Ženeve 102. zasadnutie Generálnej konferencie Medzinárodnej organizácie práce (ďalej len „konferencia“), na ktorom boli prerokované a prijaté tieto závery a dokumenty:

1. Rezolúcia a závery o zamestnaní a sociálnej ochrane v novom demografickom kontexte (príloha č. 1).

2. Rezolúcia a závery o udržateľnom rozvoji, dôstojnej práci a ekologických pracovných miestach (príloha č. 2).

3. Rezolúcia a závery o opakovanej rozprave o sociálnom dialógu (príloha č. 3).

Na konferencii sa zúčastnila trojstranná delegácia Slovenskej republiky v súlade s uznesením vlády SR č. 242 z 22. mája 2013 (príloha č. 5).

Texty prijatých záverov a dokumentov na konferencii môže Ministerstvo práce, sociálnych vecí a rodiny SR, ako aj iné rezorty využiť, najmä pri legislatívnej činnosti a inej činnosti v rámci svojej pôsobnosti.

Materiál vzhľadom na svoj charakter nebol predmetom medzirezortného pripomienkového konania.

Materiál sa uverejní na stránke Úradu vlády SR v časti [www.rokovania.sk](http://www.rokovania.sk), ako aj na stránke MPSVR SR [www.employment.gov.sk](http://www.employment.gov.sk) – Európska únia a medzinárodné vzťahy – medzinárodné organizácie - Medzinárodná organizácia práce.